لموسوعة لأمازيغية

لموسوعة لأمازيغية ولّا لموسوعة لبربرية (ب لفرانساوية Encyclopédie berbère) هيّ موسوعة ب لفرانساوية لي كاتعامل معا مواضيع متعلقين ب لأمازيغ، و كاتّنشر ف ڤيرسيون ب لوراق و جزئيا ف ڤيرسيون رقمية.

لموسوعة تلونصات ف 1984 تحت الرعاية ديال ليونيسكو و كانت ف لأصل كاتّنشر من عند "طبعات إديسود" Editions Edisud. رئيس التحرير اللول ديالها كان ڭابرييل كامپ لي كان بدا لپروطوتيپ ديال لپروجي من 1970. من بعدما توفى ف 2002، تبعو سالم شاكر، أستاد اللوغات لأمازيغية ف جامعة إكس مارسيي.

تال 2019، كانو 43 ڭزو ديالها لي خرجو ف أنتيرنيت ف سيت OpenEdition.org. يقدر لواحد يقرا التيكست ف السيت و يقلّب فيه، و ڭاع يطيليشارجي لڭزوات ديال لموسوعة على شكل PDF ولّا ePUB. لخمسة د لڭزوات اللخرين ديالها كاينين غير ف لڤيرسيون ب لوراق لي كايتباعو عند "طبعات پيترز" Editions Peeters، لي كاتنشر تا دراسات خرين على لأمازيغ و لأمازيغية.

 مصادر 

تصنيف:تاريخ د لأمازيغ
تصنيف:أمازيغ
تصنيف:موسوعة د التاريخ
تصنيف:موسوعات د لقرن 20
تصنيف:موسوعات د لقرن 21
تصنيف:موسوعات ب لفرانساوية
تصنيف:موسوعات إفريقية
تصنيف:كتوبا د اللاتعاويد د 1984